Praha
Praha (hamtsce: Hłowne město Praha; čěsce Hlavní město Praha) je stolica a samostatny wobwod Čěskeje. Leži při rěce Wołtawa a je z wokoło 1,18 milionami wobydlerjemi na 496 km² po wobydlerjach najwjetše město a kulturelne kaž tež ekonomiske srjedźišćo kraja.
Wokolina města je ze starodawna husće zasydlena. Wot 6. lětstotka su Słowjenjo w tamnišich kónčinach žiwi. Po natwarjenju dweju hrodow přez Přemyslidow w 9. a 10. lětstotku přińdźechu židowscy a němscy wikowarjo do kraja. Wokoło 1230 stawaše so Praha z rezidencnym městom kralestwa Čechi a w 14. lětstotku jako rezidencne město Swjateho romskeho mócnarstwa ze kulturnym srjedźišćom srjedźneje Europy. W Praze załoži so w lěće 1348 prěnja uniwersita srjedźneje a wuchodneje Europy. Přez lětstotki běše Praha multikulturne město, w kotrymž zetkachu so čěske, němske, židowske a dalše kultury. Tak mjenowane „Złote město“ je hač do dźensnišeho harmoniskeho, předewšěm barokoweho a gotiskeho raza.
Tež za Serbow bě Praha jako stejnišćo Serbskeho seminara, kubłanišćo serbskich katolskich duchownych a skutkowanišćo towarstwa Serbowka, uniwersitne město a wot lěta 1918 jako stolica susodneje Čěskosłowakskeje resp. Čěskeje wažny kulturny a politiski centrum.
Partnerske města[wobdźěłać]
- Hamburg, Němska (1990)
- Frankfurt nad Mohanom, Němska (1990)
- Chicago, USA (1990)
- Nürnberg, Němska (1990)
- Pětrohród, Ruska (1991)
- Phoenix (Arizona), USA (1992)
- Moskwa, Ruska (1995)
- Berlin, Němska (1995)
- Kyoto, Japanska (1996)
- Paris, Francoska (1997)
- Taipei, Taiwan (2001)
- Brüssel, Belgiska (2003)
hrv_Latn ces_Latn szl_Latn szl_Latn ces_Latn bos_Latn szl_Latn szl_Latn bos_Latn ces_Latn fao_Latn ces_Latn slv_Latn est_Latn srd_Latn zho_Hans est_Latn